Pokožka na perách je oveľa tenšia než na iných častiach tváre. Obsahuje menej melanocytov (buniek produkujúcich melanín, teda pigment, vďaka ktorému má koža svoju farbu a ktorý chráni pred UV žiarením), preto sú pery červené. Koža na perách nemá potné ani mazové žľazy. Tie hrajú hlavnú rolu pri udržovaní vlhkosti. To, že v pokožke pier žiadne nie sú, znamená, že sú pery zvlášť náchylné na vysúšanie.